Vieiros: Galiza Hoxe - A Xunta solicita a colaboración cidadá para identificar un corpo atopado en Lugo\nA Xunta solicita a colaboración cidadá para identificar un corpo atopado en Lugo\nFixo pública unha aproximación facial elaborada pola unidade de antropoloxia forense a partir dos restos óseos.\nRedacción - 13:05 07/05/2010\nTags: aproximación facial identificación restos\nPor primeira vez, a Xunta solicita a colaboración cidadá para identificar un home cuxos restos apareceron o pasado día de nadal en Outeiro-Santa María Alta. A novidade é que a imaxe é unha aproximación facial elaborada pola unidade de Antropoloxía Forense do instituto IMELGA, de Verín, a partir do estudo dos restos óseos.\nSegundo as conclusións do equipo, o cadáver pertencía a un varón de idade media, arredor dos 40 anos, cunha marcada asimetría no nariz e con empastes metálicos nos molares superiores. O retrato pretende facerse unha idea de como podería ser o home falecido para que calquera persoa que o recoñeza se poña en contacto coa Policía española de Lugo, preguntando pola Policía Científica.\nSegundo informa o Goberno, a unidade, con sede en Verín, é pioneira no Estado Español na aplicación de técnicas forenses de aproximación facial. A imaxe elaborada baséase nun estudo antropolóxico-forense complementeado co traballo dunha artista forense que colabora coa Unidade de Antropoloxía Forense.\nRetrato da persoa que cómpre identificar


É posíbel a "minaría sostíbel" en Touro?\nA intención da Xunta de artellar unha Estratexia Galega de Minaría Sostíbel reabre o debate da extracción de cobre.\nTerreos da antiga mina de Touro que Cobre San Rafael quere volver explotar para a extracción deste metal a ceo aberto (Foto: Europa Press).\nYuri Carrazoni 06:39 do 5 de maio de 2021\nA Xunta da Galiza comunicou na segunda feira a súa intención de artellar unha Estratexia Galega de Minaría Sostíbel, a fin de orientar esta actividade nos vindeiros anos de cara a un "desenvolvemento económico, social e ambiental máis eficiente e racional" e contribuír a "fixar poboación e dinamizar a contorna" dos municipios afectados.\nEste anuncio chegaba apenas dous meses despois de que a Consellaría de Economía ratificase o rexeitamento de Medio Ambiente en 2020 ao proxecto de reapertura da mina de Touro-O Pino, promovido por Cobre San Rafael SL, ao considerar que non estaba "garantida" a "sustentabilidade ambiental".\nCon todo, tres décadas despois do cesamento da actividade extractiva na mina orixinal e coas consecuencias para o territorio aínda presentes, o debate sobre a viabilidade dunha nova explotación está máis candente que nunca cunha pregunta esencial: É posíbel facelo dunha forma respectuosa co medio?\n"Minaría sostíbel é un oxímoro porque o desenvolvemento sustentábel do territorio é incompatíbel coa extracción dun recurso esgotábel. Podemos falar, se cadra, de minaría de baixo impacto, mais non denominala sostíbel", argumenta, en declaracións a Nós Diario, Xan Louzao, portavoz do BNG en Touro e membro da executiva de Adega e da plataforma Mina Touro-O Pino Non.\nUnha visión radicalmente oposta é a que defende a Asociación de Traballadores Mineiros de Touro-O Pino, que defende que o 'Proxecto Touro' presentado por Cobre San Rafael "ofrece todas as garantías, empregos de calidade e respecto ao medio ambiente". O colectivo lamenta o "desamparo político" que afirman sufrir: "Nós defendemos os nosos postos de traballo e a nosa forma de vida".\nA minaría xera riqueza?\nO principal argumento a favor do proxecto que esgrime o colectivo de mineiros é a creación de postos de traballo, que cifran en "400 de maneira directa e 1.000 de forma indirecta", o que permitiría "reactivar o tecido industrial na comarca". Aliás, aseguran que a minaría pode "convivir" con outros sectores económicos.\nAsí as cousas, Xan Louzao contradí estes datos e asegura que a minaría "non xera ningún tecido empresarial na contorna máis aló duns poucos empregos". "A propia empresa dixo que chegarían a través de subcontratas. Aliás, xa non existe o concepto dos anos 70 de mudarse aquí por traballo, porque as e os traballadores non residen en Touro, senón en municipios máis axeitados para residir", explica. Neste senso, salienta o caso doutros concellos como Nerva ou Minas de Río Tinto, en Huelva: "Os territorios mineiros perden poboación, e neses concellos a taxa de paro nin sequera baixou significativamente".\nPara el, a actividade extractiva poría en perigo as explotacións agrogandeiras, a empresa de investigación biomédica e a fábrica de lácteos que se atopan na zona. "Quen vai querer construír unha casa ou emprender un negocio nun lugar con explosións continuas, po en suspensión e tráfico pesado? Non é un binomio entre o que perdo e o que gaño; é un perdo-perdo", reflexiona.\nOs estragos da antiga mina, visíbeis 35 anos despois\nXan Louzao lamenta a falta dun "plan de restauración real". "Recuperaron parte dos terreos con tecnosolos, mais estaban feitos con refugallos que xeran cheiros e non atallaron os vertidos tóxicos aos ríos", di. Aliás, salienta a "chantaxe" da empresa para paliar a contaminación: "Din que para artellar un plan de restauración é preciso reabrir antes a mina, mais se queren que creamos no seu proxecto 'sostíbel', que dean exemplo e reparen os danos actuais".\ntouro minaría mineiros o pino Plataforma Mina Touro - O Pino NON


Convidámoste á nosa masterclass de ioga - C.C. As Cancelas\nConvidámoste á nosa masterclass de ioga\nPublicado o 16 de Xuño de 2022\nCoñeces todos os beneficios de levar unha vida yogui? Axuda a relaxarse, reduce o estrés, fai que durmas mellor e incluso mellora a confianza en ti mesmo. Se aínda non probaches o ioga, en As Cancelas dámosche a oportunidade de facelo.\nO próximo martes 21 de xuño, celebramos o Día Internacional do Ioga, cunha masterclass de ioga da man de Cristina Fernández, instructora no Club Family Los Tilos. A clase, que será totalmente gratuita, realizarase ás 19h. Queres unirte? Non precisarás inscrición previa!\nAdemais, e como queremos que te sintas o máis cómoda posible mentres practicas este fantástico deporte, sorteamos unha tarxeta regalo valorada en 60€ para que consigas os teus básicos imprescindibles de yoga na nosa tenda Oysho. Queres levala para a casa? Só tes que seguir estes pasos:\nSer seguidor da páxina de As Cancelas en Instagram\nTes ata o luns 27 de xuño para participar. Non o podes perder!


Queremos Galego! - Páxina 5 de 28 - Plataforma CidadáQueremos Galego! | Plataforma Cidadá | Paxina 5\nPublicado o 9 de Maio de 2018 por Queremos Galego\nQueremos Galego fará unha rolda de imprensa en Ourense ás 11h desta terza feira, 15 de maio. Será no Liceo\nManifesto “En galego día a día”\nPublicado o 3 de Maio de 2018 por Queremos Galego\nMantemos o galego vivo día a día\nFolleto completo: Díptico Manifesto 17 de Maio\nDescarga tamén as imaxes: En galego día a día\nDía a día para as nosas fillas e fillos malia a prohibición do galego nas materias da área científico-técnica, o tratamento como lingua extranxeira na educación infantil e a exclusión dos espazos de lecer infantís e xuvenís, incluída a televisión onde a presenza do galego para este público está restrinxida ao 4,6 a diario e ao 2,7 nas fins de semana.\nDía a día nos medios de comunicación en galego que resisten, imprescindíbeis para a normalidade da lingua, a única oficial do Estado español que non conta cun xornal diario en papel, outra tarefa que o pobo galego realizará sen o apoio do seu goberno.\nDía a día no audiovisual só pola implicación dos/as seus/súas profesionais e pola existencia dunha soa canle –pública– que emite en galego e dun público que ten limitado o acceso a produtos comercializados en galego incluso naqueles casos nos que existe dobraxe ou lexendado.\nDía a día na xustiza aínda que só o 5% de xuíces e xuízas o empregan nas súas sentenzas e a inexistencia de recursos para o funcionariado poder traballar en galego con toda normalidade.\nDía a día no ámbito socioeconómico pois no mellor dos casos a nosa lingua aparece subordinada, como se só un adorno e non unha necesidade e onde o Partido Popular negou a máis mínima igualdade de dereitos e obrigas na atención, información e sinalización.\nDía a día na saúde onde as/os pacientes ven restrinxido ou prohibido o exercicio do dereito a se dirixiren na súa lingua ás/aos profesionais da saúde e a seren atendidos/as e entendidos/as nela. Mais sen o coñecemento da lingua da/o paciente non se pode ofrecer unha boa asistencia médica.\nDía a día na administración pública onde se vulnera o dereito a sermos atendidos/as en galego. Aumentan as trabas para empregar o galego con normalidade e a Administración do Estado mantén espazos forzosos de exclusión.\nDía a día na edición de libros en galego en descenso desde hai dez anos pola diminución de axudas da Xunta de Galiza.\nDía a día nas rúas, na cultura, na toponimia, nos parques, no lecer, no deporte, no turismo, na onomástica, na música, nos servizos, no transporte, na literatura…\nQueremos galego no día a día con toda normalidade e naturalidade, sen exclusións, coaccións, e limites para garantir o futuro de Galiza.A lingua galega e a sociedade que a mantén viva non pode ficar á intemperie exercendo as responsabilidades dun goberno absentista e agresivo contra o idioma que nos une.\nMANIFESTO GAÑADOR CORRELINGUA 2018\nRAPEA, QUE A LINGUA NON PARA!\nLabregos da linguaxe (alumnado de 3º C do IES Antón Fraguas)\nA LINGUA NON PARA\ndende as vellas cantigas\nonde as ondas do mar de Vigo,\nas ondas do mar levado,\nxa falaban como eu falo.\nDicía Francisco Añón\n«Esperta, adorada Galicia»,\nalbiscando a alborada,\na alba para a nosa fala.\nOs malditos prexuízos\nson coma unha negra sombra,\nque escurece a súa honra,\nA LINGUA NON PARA!\nPorque na nazón de Breogán,\nque vas falar, castelán?\nAo longo da nosa historia\nQue por que falo galego?\nPorque é a miña lingua,\nporque tamén é a túa,\nporque vivo na Galiza\ne porque non me dá preguiza.\nPorque o fala a miña xente,\niso sempre teno en mente.\nE sobre todo porque quero,\npor que non falar galego?\nCres, que es,\nse non falas castelán?\nNon es un paifoco,\npor falares connosco.\nmáis rústico por ter\no galego como lingua\nti que queres ser?\nNon pareces un boubexo\npor falares o galego.\nCres que o era Castelao\npor non falar castelán?\nOu érao Rosalía\npor falar como quería?\nSexas de Santiago,\nde Viveiro ou de Tui.\nVeñas da Coruña,\nde Lugo, de Marín,\nde Ourense ou de Lalín.\nAínda que vivas na cidade\nou sexas do rural,\nescoita: A LINGUA NON PARA!\nque no instituto non o falas,\nporque as matemáticas, dalas,\na contar en inglés\nmais non sabes de onde vés.\nO galego é a túa lingua,\né que aínda non o ves?\nPois nas aulas, A LINGUA,\nCres que es máis guai\npor escribir en castelán\nno teu estado de Whatsapp.\nEn vez de música galega\nprefires o reggaeton:\nChega outro século escuro\na pantalla do móbil,\ndespois de chatear,\ncon Uxía, con Brais e con Xián,\npero só en castelán.\nNa túa conta de Instagram,\nno Twitter ou no Facebook,\nAínda que che poñan trabas,\nQueremos que che quede claro\nque o galego hai que falalo.\nAsí que na escola,\nna casa ou na rede,\nPosto informativo de Queremos Galego en Carballo\nPublicado o 2 de Maio de 2018 por Queremos Galego\nMembros da plataforma Queremos Galego van montar unha posto informativo na rúa A Coruña o sábado 5 de maio de 11:00 a 13:00h.\nAnímate a pasar polo posto e a visibilizar o teu apoio á manifestación do 17 de maio convocada baixo o lema “En galego día a día”\nPublicado en Comarcas, Novas\t| Etiquetado carballo, queremos galego


O PP rexeita unha iniciativa para incrementar os fondos á Cooperación Galega para o Desenvolvemento - PSdeG-PSOE\nInicio Parlamento de Galicia O PP rexeita unha iniciativa para incrementar os fondos á Cooperación Galega para o Desenvolvemento\n30.11.2011 32641281A Carmen Cajide, Cooperación 0\nA Portavoz de Cooperación e Igualdade e Cooperación do Grupo Parlamentario Socialista Carmen Cajide interveu hoxe na Comisión 1ª do Parlamento para reclamar ao Goberno de Feijoo incrementar progresivamente os fondos á Cooperación Galega para o Desenvolvemento, co fin de achegar no horizonte do ano 2015 ao 0.7% do PIB Galego. A proposta foi rexeitada polo Partido Popular.\nNa súa intervención sinalou que “o 80 % da poboación do mundo malvive co escaso 20 % dos recursos do Planeta”. Dende o PSOE somos conscientes de que as decisións que se tomen nos países máis desenvolvidos repercuten noutros nos que a fame, a morte por enfermidades curables, ou a carencia de auga potable, resulta ser o día a día de millóns de persoas.\nAdvirte que fai 20 anos a cooperación para o desenvolvemento “non tiña presenza nas institucións públicas galegas, e nos partidos políticos so había algunhas persoas con certa sensibilidade a respecto da cooperación para o desenvolvemento, pero de maneira individual”.\nLembrou que na pasada lexislatura os compromisos políticos coa cooperación para o desenvolvemento “víronse reflectidos co impulso do I Plan Director da Cooperación para o Desenvolvemento 2006-2009, e nos orzamentos da Xunta de Galicia, pasando de 6,1 millóns no 2005 a 11,6 no 2009”. Pero replica que dende a chegada de Feijoo “reduciu o presuposto case á metade”.\nArgumentou que o día 16 de xaneiro de 2010 foi aprobado o II Plan Director da Cooperación Galega para o Desenvolvemento 2010-2013, do que lembrou “obtivo o respaldo de todos os grupos políticos con representación na Cámara galega”.\nO PP incorpora as políticas sociais aos en discurso,e ai queda a cousa\nCarmen Cajide denuncia que este Plan Director non conta con cadro orzamentario. E proseguiu “o texto do Plan recolle un incremento de entre o 50 e o 100% no período da súa aplicación, porque o papel aguanta todo”. E insistiu nas súas criticas o PP “incorpora as políticas sociais ao discurso, e aí queda a cousa”, resumiu.\nCritica que nos orzamento para o ano 2012, deixan a partida de cooperación galega para o desenvolvemento en 0,065, “o que supón catro milésimas menos do destinado polo goberno de Manuel Fraga no ano 2004”. E tamén denuncia que reduciron no borrador do Plan anual 2009 en case millón e medio de euros. Asevera que a folla de ruta de Feijoo “son recortes tras recortes ata que fagan desaparecer a cooperación galega”.\nRecortes acompañados de aparentes compromisos\nAdemais cualifica como “paragóxico ver como o Executivo galego acompaña estes drásticos recortes, con aparentes compromisos”. Neste punto sinalou o impulso do II Plan Director da Cooperación e Desenvolvemento o 2010-2013; a sinatura do Pacto Galego contra a Pobreza.\nA deputada socialista afirma que a incoherencia e falta de compromiso do Goberno de Feijoo en materia de cooperación para o desenvolvemento quedou patente o 3 de xuño de 2011 “cando a Consellería de Presidencia, a través dunha publicación no DOGA, deixa sen efecto a convocatoria de achegas para a posta en marcha de proxectos de acción humanitaria e emerxencia”. Ademais tamén reduciu nun 45% as partidas orzamentarias destinadas a financiar os proxectos que as ONGDs “poñendo en perigo estruturas que con tanto esforzo puxeron en marcha centos de persoas voluntarias e solidarias”.\nCajide aludiu tamén a disposición adicional primeira da Lei 3/2003, do 19 de xullo, de Cooperación Galega para o Desenvolvemento, que di “os orzamentos dedicados á cooperación terán como horizonte contribuír a que no ano 2010 o conxunto da cooperación española para o desenvolvemento acade o 0,7 dos orzamentos”.\nArtigo anterior\tDolores Rodríguez Amoroso e Luís Piña novos deputados no Parlamento de Galicia Artigo seguinte\tLage demanda que a dirección da TVG “remate co sectarismo nos informativos e asuma o espíritu da nova Lei da CRTVG"


Roteiros medioambientais en Soutomaior - Radio Redondela 94.9FM\nRoteiros medioambientais en Soutomaior\nA Concellería de Educación inicia novos roteiros medioambientais que se realizarán durante o mes de maio e xuño. Estes roteiros están deseñados para todos os públicos e teñen como finalidade poñer en valor os recursos naturais e patrimoniais do noso Concello e arredores. Están guiados por unha experta medioambiental que axudará a que as persoas participantes poidan ampliar os seus coñecementos sobre plantas, árbores, animais, etc.\nA primeira das propostas será o domingo 29 de maio e leva por nome “O roteiro do Monzón”. Son 5 kilómetros que percorrerán zonas de piñeiral mesturado con carballos, loureiros e eucaliptos. Para concluír o 12 de xuño proponse un roteiro de película que servirá para coñecer o patrimonio de Pontesampaio. Unha ruta de 7.7 kilómetros que levará aos participantes por zonas naturais, bosques e pequenos regatos acompañados por representacións patrimoniais tradicionais onde incluso se chegou rodar unha curtametraxe.\nAdemais dos contidos de educación medioambiental os roteiros tamén aportan un compoñente lúdico que os fai moi atractivos e enriquecedores porque se realizan usando a técnica da orientación e do xeocaching. Durante todo o roteiro haberá unha serie de pistas que se irán atopando mediante a interpretación dun mapa que se lles entregará previamente ao inicio do percorrido.\nUns traxectos sinxelos e asequibles polo que desde o Concello animan a todos os veciños e veciñas a participar nunha actividade completamente de balde pero que precisa de inscrición previa na OMIX (teléfono 986700822) porque as prazas son limitadas.\nPrevAnterioresCita histórica en Santa Mariña co obxectivo de seguir vivos\nSeguintesO Festival de Títeres desafía ao mal tempo nunha fin de semana con 50 espectáculos programadosNext


Salvemos Sanxenxo: Artigos\nMarbella en Galicia\nCalquera que coñeza en persoa, non por referencias, a capital do despilfarro da Costa do Sol se verá menos sorprendido que o resto polas recentes novas que durante os últimos días viñeron por en boca de todos o pouco glamour real de tanto luxo e desenfreo, ben sexa no aspecto sensual ou no urbanístico. Era unha evidencia, un clamor, que tal despilfarro e tal medre de capitais da noite para a mañá tiña detrás toda unha serie de resquicios que pouco podían ter que ver ca legalidade vixente que algúns tiñan que respectar escrupulosamente mentres outros podían burlar ao seu albur. Eí precisamente está un dos detalles que fan crebar a credibilidade do estado de dereito. Por qué o tercerio poder, a xustiza, tardou tanto tempo en meterlle o dente a fondo a unha evidencia tan clara? Téñase en conta que non foi por falla de denuncias ou reclamacións. Ben sabemos o caro é o dificil que se fai ás veces poder denunciar a quen ten unha posición de prevalencia sobre os demais, a quen o ten todo na man para poder facerche a vida imposible se tes a coraxe de denunciar as tropelías, irregularidades e actos ilegais que esa autoridade comete, pero habendo, como houbo, esas denuncias, tanto no ámbito público como no privado, por que non se actuou ca celeridade que o propio término de xustiza reclama? Hoxe, isa vergoña pública alcanza a todos os estamentos.\nÁ clase política en primeiro termo xa que, se ben non todos son iguais e tampouco todos son culpábeis nin partícipes do acontecido, si é certo que os cidadáns desconfían de que isa corrupción estea invadindo a todos por igual. Á administración de xustiza en segundo lugar xa que a súa desexada pero tardía intervención pode facer crer que a corrupción campa polos seus respectos e só tarde e mal se atalla. En definitiva, o asunto de Marbella debera ser un punto e aparte para que no futuro non permanezamos impasíbeis ante tamaños exemplos de perversión dos poderes públicos. Pero as galegas e os galegos non temos necesidade de ir tan lonxe para ver os efectos perniciosos da corrupción en política urbanística. Temos exemplos ben perto de nós. Tamén no noso país, Galiza, podemos observar a desmesura e o arrequecemento doado de quen utiliza indebidamente o poder outorgado polas urnas ou o compadreo económico para aproveitar decisións que non son iguais para todos. Estamos a vivir un proceso de marbellización da beiramar galega que non coido que dea en ren positivo para o conxunto do país. En todo caso, aproveitará a quen teña a oportunidade de especular no momento e lugar oportunos, pero a ninguén máis e, desde logo, non en beneficio de todos. É por iso que se fai necesario que os poderes públicos interveñan de xeito rápido e eficaz, sen dilación e sen dúbidas. Tendo o exemplo do acontecido en Marbella, non haberá escusa nin posíbel alegación de descoñecemento do pernicioso que pode resultar botar a manta á cabeza. Débese actuar con rapidez e contundencia.\nPor outra banda, tamén o poder xudicial ten xa oportunidade de abrir brecha nese entramado, tanto de oficio canto por denuncia de parte. Hai casos xa sangrantes de agresións físicas e materiais por mor de denuncias en materia urbanística. Inda hai pouco tempo producíronse esas agresións a persoas físicas identificadas ca pretensión de atallar os desmáns propios de quen nunca tivo impedimento para campar por onde lles petaba. Agresións físicas e a bens materiais de quen se atreveu a facer valer o seu dereito a que se respectara a lei. Isas agresións acontecidas nos concellos de Gondomar e Nigrán, costeiros situados entre Vigo e Baiona, veñen a ser un aviso a navegantes para tratar de disuadir a todos os que estamos interesados en que a especulación urbanística e a corrupción dos electos que poden tomar decisións ao respecto non sexa o normal, o habitual, e confiamos en que a Xustiza cumpra co seu papel e poña a bo recaudo a quen non ten escrúpulo ningún en aproveitar o seu cárrego institucional para actuar en beneficio propio con absoluta ignorancia da legalidade.\nAs denuncias realizadas polos agredidos en Gondomar e Nigrán van dar a oportunidade á xustiza de demostrar a súa eficacia para que o conxunto dos cidadáns poida visualizar que non imos camiño de ter que soportar unha mafia do tixolo que poda facer e desfacer con vidas e facendas alleas. É necesario que a sociedade, no seu conxunto, se vexa respaldada pola acción xudicial. Somentes dese xeito poderemos evitar que a beiramar galega se vexa afectada pola mesma senrazón que ten afectado a unha costa mediterránea da que o caso de Marbella aparece como punta do iceberg.\nAs institucións europeas teñen xa denunciado reiteradamente o caso da costa valenciana( axente urbanizador). Aquí aínda estamos a tempo. Estamos á prol dun desenvolvemento axeitado e sostido no tempo. Caer en mans de quen só especula en beneficio propio e actua de xeito mafioso ou corrupto para obter os seus obxectivos non pode levarnos a ningures e somentes nos conducirá a unha ruína económica e moral en ningún caso desexable.\nMáis artigos:(-1-) , (-2-) , (-3-), (-4-)\nEtiquetas: Mais artigos4\npublicada por S.o.s Sanxenxo às 2/24/2007


Cans de traballo: compañeiros imprescindibles | Consumer\nCans de traballo: compañeiros imprescindibles\nOs primeiros cans domésticos datan de hai 12.000 anos e, desde entón, foron fieis lle compañeiros de traballo dos humanos\nImaxe: Fifth World Art\nHoxe, primeiro de maio, celébrase o Día Internacional dos Traballadores e é momento de acordarse tamén dos cans traballadores. Estes son uns animais abnegados, e case sempre demasiado anónimos, que facilitan o traballo diario de moitas persoas. Cans pastores, bombeiros, policías, cans-guía, de rescate e “terapeutas” de nenos autistas ou de anciáns son algúns dos cans traballadores que podemos atopar en rúas, campos, hospitais ou residencias xeriátricas. Neste día mundial dos traballadores, eles tamén se merecen unha homenaxe e un recordo.\nOs seres humanos temos ao can como compañeiro de traballo desde hai séculos. Desde que os lobos se domesticaron, os cans evolucionaron tanto no seu aspecto como no seu carácter ata haber ao redor de 400 razas caninas, que son froito da selección xenética. Os cans policía traballan en funcións como a detección de drogas e explosivos, así como en labores de defensa e ataque\nO traballo orixinal dos cans centrouse no coidado do gando e a garda e custodia das tribos humanas onde vivían. Pero os cans souberon gañarse un espazo importante na sociedade como compañeiros de traballo versátiles das persoas.\nOs exipcios e habitantes de Asia Occidental foron pioneiros respecto da crianza de cans, sobre todo de mastines e galgos. Na Roma imperial, xa existían moitas das razas de cans que se coñecen na actualidade. O letreiro Cave Canem, ou coidado co can, podíase ler nos fogares daquela época. E é que o can, antes que animal de compañía, foi compañeiro de traballo das persoas.\nCans pastores: todo instinto\nOs cans pastores son uns compañeiros de traballo esenciais para os pastores actuais. Hai decenas de razas caninas especialmente dotadas para coidar do gando, como os Border Collie, Bobtail, Pastor escocés, Pastor dos Pireneos ou Pumi. Todos eles teñen un especial instinto para manter ao gando controlado e encamiñalo por onde ordena o pastor. Son cans resistentes, capaces de camiñar longas distancias e que soportan ben as inclemencias climatolóxicas.\nCans gardiáns: traballadores que velan pola nosa seguridade\nA función de gardián é un clásico no mundo dos cans traballadores. Na actualidade, os cans gardiáns e de defensa traspasaron as fronteiras domésticas e pódeselles ver en lugares públicos, como o transporte suburbano, en compañía dos vixiantes nas súas roldas. En principio, un can non ten que ser de determinada raza para ser gardián, aínda que algunhas razas, polo seu carácter e aspecto físico, teñen máis predisposición e facilidade para selo.\nAs razas que de maneira máis habitual cumpren tarefas como cans gardiáns son: Ovejero Alemán, Doberman, Gran Danés, Aireádelle Terrier, Schnauzer Xigante, Fila Brasileiro, Mastín Napolitano, Rottweiler e ovejero belga.\nCans bombeiros e de rescate: juguetones e fieis lle\nOs cans tamén se converteron en compañeiros de traballo dos bombeiros. É o caso da organización Bombeiros Sen Fronteiras, que colabora en zonas onde ocorreron catástrofes para salvar vidas. “Os cans bombeiros” están adestrados para localizar co seu olfacto baixo os cascallos os corpos tanto de persoas vivas como mortas.\n“Detrás dun equipo eficaz de bombeiro e can hai: adestramento, compenetración entre guía e can, así como moito traballo”, explica Miguel Rei Pérez, presidente da organización. Un can que traballa como axudante dos bombeiros en zonas de catástrofe conta cun carácter sociable e juguetón, ademais dun forte instinto de rastrexo, engade Miguel Rei.\n“Os cans de recate son o mellor do mellor, aínda que só serve un de cada mil para estes labores, os que teñen unha sensibilidade especial cara ao ser humano”, explica Gregorio Sánchez Pascual, expresidente da Asociación Española de cans de Rescate e Intervención. Gregorio Sánchez engade que “estes cans traballan na procura de vida, sen seguridade social nin apoio dos estamentos públicos. Tan só esperan a cambio de deixarse a vida baixo os cascallos o amor da xente que lles rodea”.\nCans policía: disciplinados e obedientes\nOs cans policía traballan en funcións como a detección de drogas e explosivos, así como en labores de defensa e ataque. Os pastores alemáns, en defensa e ataque, e os cockers, en traballos de detección de droga e explosivos, son as razas que traballan de maneira máis habitual cos corpos policiais.\nO adestramento destes cans comeza cando son cachorros, ao redor do oito meses de idade, e continúa durante dous anos. Estes cans xubílanse sobre os 9 anos porque perden reflexos e capacidade sensorial (oído, olfacto e vista). O seu adestramento consiste en atravesar pistas americanas para estar en forma, así como en exercicios que estimulan o seu sentido da disciplina e a súa obediencia, como aprender a acatar ordes de maneira rápida e eficaz. O adestramento destes animais baséase, sobre todo, no reforzo positivo e nunca no castigo. Cando fan algo de maneira correcta, prémiaselles.\nCans-guía: os ollos dos invidentes\nOs cans-guía son adestrados e educados polo ONCE para que poidan axudar ás persoas invidentes a facer máis fácil a súa día a día. Cruzar a estrada, coller un autobús ou subir escaleiras son algunhas das actividades cotiás que os cans-guía facilitan ás persoas que non poden ver. Os cans-guía non só traballan para facer máis fácil o día a día das persoas invidentes, senón que tamén se converten nos seus fieis lle compañeiros e amigos.\nOs cans pastores son uns compañeiros de traballo esenciais para os pastores actuais\nOutros cans tamén axudan co seu traballo e esforzo a facilitar a vida a persoas con problemas de mobilidade (tetrapléxicos, parapléxicos) ou de audición. Un can adestrado pode axudar en traballos como: empuxar ou tirar de cadeiras de rodas, apagar e acender luces, marcar un número de teléfono dun servizo de emerxencia (pregrabado nun pulsador grande), emitir un ladrido de aviso ou espertar ao seu dono.\nOs cans non só ofrécennos máis calidade de vida, ao conseguir que sintamos máis acompañados e queridos, senón que traballan duro para garantir a nosa seguridade, mobilidade ou salvar as nosas vidas. No Día Internacional dos Traballadores, eles tamén se merecen unha homenaxe.\nadestramento convivencia perros de trabajo-gl


igualdade Archives - Página 2 de 2 - Noticias de Vigo\n🢂 ESTÁ NAVEGANDO EN LA SECCIÓN :Portada»Noticias etiquetadas con»igualdade (Página 2)\nCharla co alumnado do IES Basanta Silva en Vilalba ao que convidou a “crer na política e a conxurar o pesimismo”. O BNG aposta polo voto aos 16 anos e por incrementar o ensino obrigatorio ata os 18, e demanda unha Lei Galega de Educación. A portavoz nacional, Ana Pontón, mantivo unha charla co alumnado de […]\nCIG, Sindicatos, Vigo\nA Secretaría das Mulleres da CIG denuncia que a ampliación a catro semanas do permiso de paternidade non contempla a ampliación do permiso nos supostos de familia numerosa nin cando na familia haxa unha persoa con diversidade funcional, ou ben sexa o fillo ou filla biolóxica, adoptada ou acollida quen a padeza. Desde o 1 […]\nEn Marea, Política, Vigo, Xunta de Galicia\n“O machismo combátese con igualdade“. Con esta afirmación arrancou o portavoz de En Marea, Luís Villares, a súa intervención na sesión de control ao Presidente da Xunta de Galicia a quen preguntou polas medidas que pensa implementar o Goberno galego ante o drama social da violencia e os asasinatos machistas. Villares salientou que existe unha […]\nO anuncio da Ministra de Emprego e Seguridade Social, Fátima Báñez, anunciando que buscará un Pacto de Estado para a conciliación e a racionalización dos horarios de xeito que a xornada laboral finalice ás 18 horas, pode parecer positivo e necesario, xa que é unha demanda sostida no tempo pola nosa central sindical. Mais é […]\nCondenados en Vigo unha nai e un fillo por secuestrar un mes a noiva do mozo\nLuís Bará comprométese a que o BNG desenvolverá dende a Xunta un ‘Plan Vigo’ de investimentos e obras en mobilidade e infraestruturas\nO Xulgado desestima a demanda dun profesor de Vigo que esixía á Xunta poder usar o castelán en escritos profesionais


A investigación en psiquiatría na área de Vigo cumpre 20 anos | Noticias Vigo\nA investigación en psiquiatría na área de Vigo cumpre 20 anos\nUn total de 150 especialistas exporán no Álvaro Cunqueiro as liñas máis novidosas da investigación\nPublicado por Noticias Vigo o día 30/09/2018 na sección de Galicia,Sanidad,Vigo\nO Hospital Álvaro Cunqueiro acolleu, durante o venres e sábado, o XX Curso de Investigación en Psiquiatría organizado pola Asociación Galega de Psiquiatría.\nUn total de 150 expertos de todo o territorio nacional relacionados coa saúde mental, entre psiquiatras, psicólogos, biólogos, neurólogos e profesionais de enfermaría, participarán nestas sesións científicas.\nSegundo o coordinador do curso, o xefe da área de saúde mental de Vigo, José Manuel Olivares -“nestes momentos, a investigación en psiquiatría na área de Vigo ten un consolidado prestixio nacional e somos un grupo moi competitivo, como o evidencian as importantes becas conseguidas este ano para diferentes proxectos de investigación, a do Instituto de Salud Carlos III ou a do Plan Nacional de Drogas”.\nNos últimos anos, este grupo de investigación experimentou un importante salto cuantitativo e cualitativo ao dotarse con máis recursos e novas dotacións, tanto de persoal como de equipamento. Así, hoxe en día, constitúen un equipo multidisciplinar de 30 profesionais, con gran actividade científica e con numerosas publicacións en revistas de gran impacto na especialidade.\nO evento científico que se vai celebrar conta coa participación de destacados expertos internacionais como Germán Berrios, catedrático de Epistemoloxía da Universidade de Cambrigde (Reino Unido) que ofrecerá a conferencia maxistral baixo o título “¿Cuál es la relevancia para la psiquiatría del problema Mente-Cuerpo?; ou Jim Van Os, catedrático da Utrecht University Medical Centre (Paises Bajos), un dos maiores investigadores en psiquiatría do mundo.\nTamén se pode subliñar a intervención do neurólogo Ignacio Hernández do Hospital Ramón y Cajal, cunha conferencia sobre a “Big data: del concepto a la clínica” que versará sobre a aplicación da tecnoloxía á práctica clínica; ou o relatorio do psiquiatra Luís Gutierrez Rojas, del Parque Tecnológico de la Salud de Granada, que ofrecerá as “Claves para prevenir el stress en salud mental”.\nUn equipo de 63 profesionais\nEn total, a área de saúde mental de Vigo conta con 31 psiquiatras, 17 psicólogos, 8 MIR en psiquiatría, 4 PIR (psicólogos residentes) e 3 EIR (enfermeiras en formación especializada en saúde mental).\nEstes profesionais atenden, entre as Unidades de Saúde Mental e o Complexo hospitalario preto de 64.000 consultas externas – 58.000 adultos e 6.000 de psiquiatría infantil- e 7.000 urxencias anuais.\nNo referido á hospitalización, prestan asistencia a un millar de pacientes ingresados ao ano no Cunqueiro e a un centenar no Nicolás Peña. O 56 por cento destes ingresos débense a trastornos psicóticos agudos; isto é, trastornos mentais graves como as esquizofrenias, e os trastornos afectivos, como os trastornos bipolares, trastornos de personalidade ou as depresións severas.\nNo Hospital de Día atenden unha media de 100 pacientes ambulatorios, en programas diarios.\nAdemais, o Servizo de Saúde Mental da EOXI de Vigo conta tamén cun Equipo de Continuidade de Coidados que presta atención domiciliaria, en vivendas tuteladas, a máis de 100 pacientes con trastorno mental.\nOpinión de Iria Rodríguez | O xornalista Robert…\nPiden a Sanidade de Aragón que non peche Psiquiatría…


Atopar traballo a partir dos 45 anos | Consumer\nAtopar traballo a partir dos 45 anos\nOs profesionais de máis idade deben facer valer a súa experiencia e una produtividade acreditada no traballo\nImaxe: Adam Ciesielski\nQuen prefire que lle opere: un experto neurocirurxián de 50 anos ou un recentemente titulado en Medicamento? A experiencia, o control emocional, a constancia… Hai destrezas que só se adquiren con anos de traballo, e estas son as que deben destacar os profesionais maiores de 45 anos á hora de buscar un emprego, una empresa difícil na que deben mostrar as súas mellores calidades.\nPotenciar os puntos fortes\n/imgs/2009/05/medico.art.jpgOs últimos datos do INEM revelan que o 44,6% das persoas sen emprego ten máis de 40 anos, pero só o 30% de quen atopan una ocupación superan esta idade. A que se debe este fenómeno? Entre as principais causas pode acharse a falta de concienciación social. As voces máis críticas subliñan que os empresarios, sindicatos e poderes públicos non mostran una preocupación real por este grupo de persoas, nin apoian o seu emprego con accións efectivas. Tamén subxacen causas de índole económica, xa que son numerosos os empleadores que dan por feito que un traballador maior ten un custo alto e tendencia a esixir un tipo de contratación estable. Pola contra a man de obra nova, mileurista en moitos casos, acepta de mellor grao empregos precarios e mal retribuidos.\nPaira o traballador que supera os 45 non é fácil afrontar a perda do traballo, aínda que o modo de “encaixalo” varía notablemente en función do seu perfil. Moi discriminados polos empresarios, quen non teñen una gran formación ou foron despedidos despois de moitos anos de traballo atópanse desorientados. Con todo, a maior parte de parados maiores de 45 anos que contan cun certo nivel de estudos teñen máis posibilidades de atopar emprego, xa que son máis activos na procura e saben que se gardan na manga o poder acreditar una preparación adecuada.\nSó o 30% das persoas que atopan emprego supera os 40 anos\nResponda a un ou outro perfil, o parado maior de 45 anos debe saber que á hora de buscar traballo ten que destacar sempre aquelas calidades fortaleza: experiencia, coñecemento do mercado ou una produtividade acreditada ao longo de moitos anos de traballo son os seus mellores armas. Tamén hai que facer especial fincapé nas competencias propias adquiridas tras innumerables horas de traballo: madurez, responsabilidade, constancia, control emocional, etc. Paira segundo que tipos de traballo, estas competencias poden supor una vantaxe fronte a persoas máis novas.\nAs mellores estratexias\nEn canto ás estratexias concretas de procura de traballo paira as persoas maiores de 45 anos, os expertos destacan as seguintes:\nHai que explotar a rede de contactos persoais, a vía máis eficaz paira atopar traballo\nIniciar a procura canto antes: as empresas ven con receo aos candidatos que se atopan nunha situación de paro de longa duración. Se se está en paro, hai que manter una actitude moi activa na procura de emprego. Un consello moi útil é o de explotar ao máximo a rede de contactos persoais, xa que é a vía máis eficaz paira atopar traballo.\nO novo mercado: non hai que esquecer que as circunstancias do mercado laboral cambian a un ritmo vertixinoso, e hai que adaptarse a elas. As novidades esixen aos candidatos requisitos como a flexibilidade, a polivalencia, a mobilidade xeográfica e a adaptación aos cambios. Hai que estar dispostos a realizar cursos de reciclaxe, sobre todo de novas tecnoloxías. E, chegado o caso, aceptar un traballo que non coincida exactamente co que se esperaba e seguir buscando, xa que é moito máis fácil atopar un bo emprego desde a actividade que desde o paro.\nNivel salarial: os expertos sinalan que hai que ser conscientes do difícil que é atopar un traballo cun salario que iguale ao do último emprego. É posible que se tarde uns anos en alcanzar un nivel similar ao que se tiña ao ser despedido.\nIr á páxina seguinte: Programas que fomentan o emprego »\nanos emprego idade profesionales-gl traballo


O Comité pide a Celanova Decide, PSOE e BNG que fagan valer a maioría democrática para que se cumpra a lei de memoria – memoriacelanova\nPublicado por memoriacelanova o 19 Marzo, 2021 19 Marzo, 2021\nO Comité rematou a rolda de entrevistas cos grupos políticos da corporación municipal de Celanova falando coas concelleiras do PSdeG-PSOE, Tere Barge e Julio Vázquez, e con Leopoldo Rodríguez, portavoz do BNG. O Comité presentou aos grupos o informe histórico no que se demostra o carácter de símbolo de exaltación do golpe, a ditadura e o franquismo do monumento falanxista. Cabe lembrar que tanto a portavoz nacional do BNG, Ana Pontón, como o secretario xeral dos socialistas galegos, Gonzalo Caballero, avanzaron o apoio á retirada do monumento falanxista do Outeiro da Obra xusto ao comezo da campaña pública lanzada por este Comité hai un mes. Leopoldo Rodríguez reafirmou o compromiso do BNG de Celanova de facilitar o debate no pleno da moción rexistrada polo Comité e a posición favorábel das nacionalistas a dar cumprimento á lei estatal de memoria de 2007 impulsada polo goberno Zapatero.\nO Comité que tamén -como informamos hai uns días- se entrevistou co alcalde, Antonio Puga, de Celanova Decide, quen asumiu a petición de que a demanda de retirada da cruz se escoitase no pleno, non recibiu resposta do PP de Celanova, que despachou o asunto por medio dunha publicación en Facebook do seu portavoz municipal na que afirmaba que “a historia temos que contala toda, sen ocultar unha parte” e que para “contar ben a historia” débense utilizar “canais éticos nos que todos estamos de acordo”.\nO informe elaborado durante máis de dous meses polo Comité cun traballo de documentación en arquivos e outras fontes en Celanova, Ourense, Ferrol, Madrid e Figueres conta por primeira vez en oitenta anos unha parte significativa da historia de Celanova, a que transcorre nos meses de verán do 39, co triste protagonismo dunha unidade militar, a Bandera da Falange de Marruecos, mandada por un militar fillo dun celanovés, Joaquín Ríos Capapé, que como ben anotou Suso de Toro hai unhas semanas empezou a guerra sendo dos primeiros sublevados e rematouna chantando un monumento fascista na terra de seu pai. Este Comité descoñece cales son os canais que pretende utilizar o PP para “contar ben a historia” e afirma que só hai unha posición “ética” a respecto do que aconteceu: a verdade, unha verdade que permaneceu silenciada durante varias xeracións e que hoxe é pública grazas ao esforzo deste Comité.\nEsperamos pois que os representantes políticos democráticos das veciñas e veciños de Celanova debatan, acorden e cumpran de vez a lei de 2007 e rematen co esquecemento, a humillación e o medo das vítimas segundo os principios sancionados polas Nacións Unidas de verdade, xustiza e reparación.\nMoitas grazas a Celanova Decide por ternos escoitado e moitas grazas ao PSdeG-PSOE e o Bloque Nacionalista Galego por ter escoitado e animado esta iniciativa. Estas tres formacións dispoñen dos votos necesarios para deixar que o pasado saía, democraticamente, pola porta do presente oitenta anos despois daquel verán do 39.\nO Comité pide a Celanova Decide, PSOE e BNG que fagan valer a maioría democrática para que se cumpra a lei de memoria en Celanova\nPablo Sánchez, membro do Comité, cos concelleiros socialistas este xoves no Concello.\nLeopoldo Rodríguez, do BNG, co informe do Comité este xoves.


Un de cada catro afectados por osteoporose en España é home | Consumer\nUn de cada catro afectados por osteoporose en España é home\nReclaman unha atención especial sobre a variante masculina da enfermidade, que afecta a medio millón de homes no noso país\nOs homes representan unha cuarta parte dos afectados por osteoporoses en España, tal como sinalaron os profesionais reunidos no IV Simposio de Patoloxías Metabólicas Óseas da Sociedade Española de Reumatoloxía (SER), celebrado recentemente en Logroño. Hai que prestar “especial atención” á osteoporose masculina, que afecta a preto de medio millón de homes en España, pois a súa orixe é moi distinto ao dos casos femininos, un dato “moi importante e necesario” para unha avaliación correcta, apuntaron neste encontro.\nO membro do Servizo de Reumatoloxía dos Hospitais do Mar e da Esperanza de Barcelona, Luís Pérez Edo, referiuse así ao novo documento de consenso no tratamento da osteoporose que acaba de publicar a SER. Nel, indicou, “faise referencia ao cambio de paradigma da enfermidade e da súa abordaxe, entre outras cousas, por mor da súa incidencia entre os homes”. O tecido óseo do corpo humano renóvase continuamente, grazas á substitución de óso caduco por óso novo, explicou. Con todo, no sexo masculino a insuficiente formación de óso novo é a causa da osteoporose, a diferenza da feminina, na que se destrúe máis óso do que se forma.\nUnha das principais novidades do novo documento de consenso en osteoporose da SER é a incorporación de dous novos tratamentos no arsenal terapéutico. É un novo Modulador Selectivo dos Receptores Estrogénicos (SERM) de terceira xeración (bazedoxifeno) e a aparición do primeiro anticorpo monoclonal para esta enfermidade (denosumab).\n“A incorporación da abordaxe da osteoporose secundaria asociada a corticoides débese”, segundo detallaron desde a SER, “a que distintas patoloxías, especialmente a reumatoloxía, requiren tratamento con corticoides”. “O efecto nocivo destes fármacos sobre o metabolismo óseo é ben coñecido, polo que se considerou esencial incluír neste documento as directrices que actualmente están en práctica”, precisou Pérez Edo.\nanticorpo corticoides hueso-gl metabolismo-gl tecido óseo


Así finalizará a liga galega de balonmán polo coronavirus - Pontevedra Viva\nPor Redacción | hai 33 minutos\nAsí finalizará a liga galega de balonmán polo coronavirus\nDomingo 10 de Maio, 2020 ás 12:03 do Domingo 10 de Maio, 2020\nComo consecuencia da situación xerada pola COVID-19, a comisión delegada da Federación Galega de Balonmán reuniuse o pasado venres para tomar unha decisión sobre como poñerlle punto e final ás ligas autonómicas.\nDesta maneira, a comisión decidiu dar por finalizadas todas as competicións da tempada 2019/2020 sen efectos clasificatorios, outorgando á federación a opción de recoñecer tan só aos campións de liga matemáticos.\nEn canto aos descensos, non se materializarán, xa que ningún equipo chegou a perder os seus dereitos deportivos na categoría actual de maneira oficial.\nPola súa banda, coa intención de valorar os méritos deportivos realizados polos equipos da Segunda Autonómica Masculina (única categoría que provoca dereitos deportivos dunha tempada a outra), a comisión decidiu poñer dúas prazas de ascenso directo ao alcance de todos os equipos que conservaban as súas opcións a día 13 de marzo, data na que se suspendeu a competición.\nEstas opcións pasarán pola disputa dunha competición previa ao comezo da tempada 2020/2021 entre os equipos involucrados: Asmubal Meaño, Bm Reconquista, Bm Camariñas e Carballal.\nDesta maneira, a Primeira Autonómica quedará con 14 equipos á espera das posibles invitacións para a Primeira Nacional por parte da Federación Española. En caso de posibles renuncias ou invitacións en 1ª Autonómica Masculina, a federación propoñerá aos equipos de 2ª se coas dúas prazas de ascenso directo, a 1ª tivese menos de 12 equipos.\nPor último, en canto á xira galega de balonmán praia 2020, a comisión decidiu cancelala, pero dá pé a que se celebre calquera torneo amigable a condición de que as condicións sanitarias e deportivas permítano.\nAs furgonetas da Federación Galega de Balonmán cambian o deporte polo voluntariado\nO cisneísta Álvaro Preciado seguirá vestindo de branco a próxima tempada\nSanti Picallo reparte o mérito dunha fazaña que "parecía inalcanzable" entre todos os que formaron parte do Cisne


XXI Concurso de Poesía Concello de Carral\nO Concello de Carral, coa colaboración da Consellería de Cultura, Educación e Ordenación Universitaria, convoca unha nova edición do Concurso de Poesía Concello de Carral. Poderán optar ao premio todos os autores/as maiores de idade e de calquera nacionalidade, sempre que o seu traballo se presente escrito en lingua galega. Non poden participar gañadores e gañadoras deste concurso das últimas oito edicións.\nFíxase un premio único de 2.500 euros. O xurado pode declarar deserto o premio. Sobre a contía do premio aplicaranse as retencións fiscais oportunas.\nOs traballos, cunha extensión mínima de 500 versos, serán orixinais, inéditos e non premiados noutros concursos no momento das deliberacións do xurado. Os autores responsabilízanse de lle comunicar á organización, dun xeito inmediato, a concesión doutros premios acadados a partir da remisión dos orixinais.\nPresentación de orixinais:: Sábado, 07 Abril 2018


María García urxe ao PSOE a convocar a comisión de seguimento dos acordos asinados en xullo - Marea Atlántica\nMaría García urxe ao PSOE a convocar a comisión de seguimento dos acordos asinados en xullo\nNingún dos puntos está cumprido ou en vías de se cumprir. “É necesario coidar o clima de confianza e a colaboración para sacar adiante políticas de progreso na Coruña”, asegurou a voceira do grupo municipal da Marea Atlántica\nA voceira do grupo municipal da Marea Atlántica, María García, instou hoxe ao PSOE da Coruña a sentarse na comisión de seguimento dos acordos asinados en xullo para o inicio do mandato. Sinalou que “a día de hoxe, ningún deses acordos está cumprido e os prazos previstos están preto de vencer, polo que “ urxente un cambio de dirección. A comisión de seguimento debe reunirse canto antes e desbloquear, este mes, o cumprimento do acordado”.\nGarcía lembrou que este pacto, formalizado hai tres meses, inclúe cuestións como a implantación da gratuidade das escolas infantís, a posta en marcha dun operador enerxético 100% público e a constitución da Área Metropolitana. Tamén novas bonificacións no billete de bus para menores de 25 e maiores de 65, execución dos Bosques da Coruña, asegurar proxectos como a Renda Social Municipal (que está a acumular atrasos moi graves) e outros “importantes compromisos en materia de igualdade, vivenda, emprego, medio ambiente, mobilidade e participación”. Todos eles seguen pendentes.\n“Na Coruña, fomos quen de chegar a un acordo áxil, responsable e realista para o inicio de mandato, en contrate coa situación no Congreso dos Deputados”, explicou a nosa voceira. “Comezamos cimentando unha relación de confianza de cara ao futuro, priorizando as políticas públicas que a veciñanza precisa e que afondan no modelo de cidade inclusiva, xusta, innovadora e sostible que construímos durante o pasado mandato, co alcalde Xulio Ferreiro á cabeza”. “Un punto de partida que non debería botarse a perder, pois a dereita agarda, cada vez máis unida, unha segunda oportunidade. Sería unha irresponsabilidade alimentala”, engadíu.\nOrzamentos de progreso\nMaría García explicitou, ademais, a vontade do grupo municipal da Marea para para “facilitar activamente un acordo orzamentario que aglutine a todas as forzas de progreso”, sempre e cando non supoña “deixar atrás unha chea de compromisos incumpridos”.\n“Esta cidade necesita uns orzamentos municipais ambiciosos e netamente progresistas para o ano 2020. Unhas contas que recuperen a capacidade de investimento da que nos privou no último ano o bloqueo electoralista do PP e o PSOE, que manteñan os extraordinarios niveis de gasto social que acadamos no mandato anterior e que se dirixan, sen ambigüidade, a resolver os principais problemas da Coruña con respostas innovadoras”, sinalou a voceira.\nMarea Atlántica - Comunicación2019-09-09T07:34:40+02:008 Setembro, 2019|Concello|Sin comentarios


A sesión ordinaria do Pleno ordinario deste martes 28 de xuño abordará, entre outras cuestións, unha moción impulsada polo grupo municipal de Avante Poio en favor da defensa dos dereitos das persoas LGTBI+. Así o adianta a tenente de alcalde, concelleira de Igualdade e voceira de Avante, Silvia Díaz, que lembra, asemade, que estes días pendurarase a bandeira LGTBI+ na fachada principal do Consistorio, como xa vén sendo habitual nos últimos anos, para manifestar “o posicionamento da Corporación municipal en favor da diversidade, da liberdade afectivo-sexual e de identidade de xénero”.\nA Biblioteca Municipal de Campelo estrea horario de verán a partires de hoxe\nA Biblioteca Municipal, situada en Campelo, modificará o seu horario a partir da vindeira semana, tal e como informa a concelleira de Cultura, a nacionalista Raquel Rodríguez. Desde este día, e ata a finalización do verán, as dependencias pasarán a estar operativas para a veciñanza polas mañás, de luns a venres, concretamente entre as 11.00 e as 14.30 horas.\nO Concello de Poio, a través do departamento de Promoción Económica, desenvolverá este verán unha formación gratuíta sobre ‘upcycling’ e suprarreciclaxe no textil. “É unha proposta que facemos en chave de oportunidade de emprego verde, xa que, ademais de promover unha acción formativa, tamén apostamos pola preservación do medio ambiente, cumprindo co establecido na Axenda 2030”, apunta o titular da área, Gregorio Agís (PSdeG-PSOE).\nO Concello de Poio vén de aprobar a adxudicación dun dos proxectos máis importantes no que á mellora de infraestruturas deportivas do municipio se refire. Trátase da actuación impulsada desde a Concellería de Deportes para mellorar o campo de fútbol da Reiboa, situado na parroquia de San Xoán. A Xunta de Goberno Local deu hai uns días o visto bo á licitación da obra, que será executada pola empresa especializada Obras y Pavimentos Especiales (OPSA), cun orzamento que ascende a un total de 271.595,74, IVE engadido. Esta firma foi a que obtivo unha mellor puntuación no proceso de licitación, que recibiu un total de seis ofertas.\nUn total de 15 guías turísticas, entre as que se atopaban representantes de preto de 10 empresas especializadas da contorna, así como varios autónomos e autónomas, participaron esta semana na primeira edición das Xornadas Os Recursos Turísticos de Tambo, unha iniciativa impulsada pola Concellería de Turismo, en colaboración coa Irmandade Illa de Tambo, co obxectivo de dar a coñecer entre as persoas que traballan neste sector todos os recursos e atractivos cos que conta a illa situada en pleno corazón da ría de Pontevedra.\nPáxina 3 de 225


“Lugo terá un Auto-Cine o vindeiro mes” anunciou Maite Ferreiro concelleira de cultura - Novas - Comarca de Lugo Centro - BNG - Bloque Nacionalista Galego\nA PROGRAMACIÓN CULTURAL COMPLETARASE CON ACTUACIÓNS MUSICAIS NA RONDA DA MURALLA E TEATRO EN PRAZAS AFORADAS DA CIDADE\n“Fixemos unha programación, para o comezo do verán, acorde ás circunstancias e pensado na seguridade en relación ao COVID19” explicou Maite Ferreiro\nDirector 23 maio 2020 - 12:28\nlugo cultura vindeiro anunciou ferreiro concelleira\nCultura modifica os horarios da actividade teatral do primeiro semestre para cumprir coas novas restricións\nOlalla Rodil: “a Xunta de Galiza ten que implicarse na xestión das salas museísticas”\nLugo, 23 de maio de 2020. A edil de cultura do concello avanzou o que será a programación cultural prevista para o comezo do verán na cidade de Lugo. Maite Ferreiro sinalou “adaptamos as propostas a realidade que estamos a vivir, pensando sobre todo nas medidas de prevención que se deben manter xa que a saúde ten que ser o primeiro” e engadiu “queremos que a cultura volva a rúa e pensamos sobre todo en dúas cuestións: ter animación na cidade e manter a actividade dos grupos e artistas locais”. “Coas limitacións e protocolos que hai que cumprir na programación de espectáculos públicos tivemos que facer un esforzo imaxinativo para facer algo acaído a esta circunstancia” suliñou Ferreiro.\nUnha das propostas máis novidosas será a programación dunha serie de proxeccións nun Auto-Cine. Esta iniciativa levarase a cabo en colaboración coa Área de Cultura da Deputación xa que “as proxeccións do Auto-Cine percorrerán varias localidades da provincia pero as primeiras proxección faranse en Lugo, concretamente no aparcadoiro do Pazo Universitario de Deportes”. As proxeccións faranse nunha pantalla led de grandes dimensións e o sonido chegará ao interior dos vehículos pola radio do propio coche a través dunha frecuencia de FM que se activa a tal efecto. Para poder acceder haberá que solicitar a correspondente invitación “para evitar atascos e que acuda un número de vehículos superior á capacidade do Auto-Cine” explicou a concelleira.\nOutra das propostas novidosas será o programa Muralleando Sen Parar. Durante varias fins de semana a ronda da Muralla será escenario de varios concertos simultáneos de grupos e artistas locais. “Instalaremos pequenos escenarios en varios puntos arredor da Muralla para animar o paseo das moitas persoas que se animan a camiñar pola ronda, a xente non deberá pararse a ver os concertos, a idea é disfrutar da música mentres camiñamos” indicou Maite Ferreiro que avanzou “contaremos cos artistas e empresas de son de Lugo por que sabemos que van ter un verán difícil en canto ao número de actuacións e a obriga das administración é apoiar á industria cultural”.\nA Área de Cultura tamén programará artes escénicas en espazos abertos. “Imos aproveita as prazas da cidade que nos permitan controlar o aforo de asistencia e cumprir coa normativa” dixo Maite Ferreiro e engadiu “hai espazos moi pouco utilizados que son idóneos para, neste momento, facer programación de calidade e con garantías para o público asistente, tamén para artistas e persoal técnico”.\nA brigada de obras recibe un novo vehículo de traballo, que mellorará as condicións de traballo do persoal\nMaite Ferreiro: “a imposibilidade de atopar defectos á programación cultural de Lugo levou ao Partido Popular a inventar contos”\nO BNG propón nos orzamentos da Xunta destinar 55 millóns de euros á recuperación dos sectores máis afectados pola pandemia\nMaite Ferreiro: "a decisión de pechar toda a actividade non se corresponde cos datos de contaxio que nos ofrece a Xunta"\nO BNG de Guitiriz denuncia o estado da Casa da Botica


Claudia Alonso gañou a cuarta edición do premio “Contar a Ciencia” | A ciencia en Galicia\nClaudia Alonso gañou a cuarta edición do premio “Contar a Ciencia”\nO traballo, titulado ‘A menciña dos esquecidos’, afonda no traballo do grupo de Xenética Humana da UVigo\nby gciencia | +Ciencias, Xuño 2017\nOs galardóns da IV edición do Premio Universitario de Comunicación Científica Contar a Ciencia “la Caixa” foron entregados en Santiago, nun acto que se celebrou no Pazo de San Roque. O primeiro premio da edición de 2017 foi para a estudante da UVigo Claudia Alonso cunha reportaxe audiovisual titulada “A menciña dos esquecidos”, que afonda no traballo do grupo de Xenética Humana da Universidade de Vigo, onde estudan enfermidades raras como as síndromes de Bardet-Biedl e de Alström.\nNo acto de peche do certame, convocado pola Real Academia Galega de Ciencias e la Caixa, e organizado por GCiencia, coa colaboración da Consellería de Cultura, Educación e Ordenación Universitaria, asistiron, entre outras autoridades o presidente da RAGC, Miguel Ángel Ríos, o secretario xeral de Universidades, José Alberto Díez de Castro, e a directora de Institucións de CaixaBank en Galicia, María Jesús García Piñeiro.\nAutoridades presentes no acto, xunto a Eduardo Rolland, de GCiencia. Foto: Anxo Iglesias.\nA gañadora da edición deste ano recibiu un premio en metálico de 700 euros, ademais dun smartphone da marca galega Primux e un diploma acreditativo. O xurado destacou a calidade da reportaxe realizada por Claudia Alonso, que contribúe a difundir o traballo que se realiza nos grupos de investigación das universidades galegas.\nOs dous segundos premios do certame foron para Iago Souto e María Isabel Villamarín. Souto realizou unha reportaxe audiovisual sobre os traballos científicos arqueolóxicos que se realizan na Lanzada, sobre un antigo castro e unha factoría romana. ‘A Lanzada: historia baixo a area’ é o título desta peza, que foi moi prezada polo xurado.\nClaudia Alonso foi a gañadora cunha reportaxe audiovisual sobre as enfermidades raras\nPola súa banda, Villamarín foi elixida finalista pola súa reportaxe ‘Hipóteses para entender o corazón’, no que analiza os traballos realizados polo Citius de Santiago para un programa que analiza dun xeito máis preciso as lecturas dun electrocardiograma. Tanto Iago Souto como María Isabel Villamarín recibiron dispositivos electrónicos de Primux e diplomas acreditativos.\nEstudantes das tres universidades galegas presentaron as súas propostas de reportaxes nesta edición do Contar a Ciencia, das que foron seleccionadas as nove publicadas ao longo das últimas semanas en GCiencia. Os autores das reportaxes seleccionadas como finalistas recibiron tamén os seus diplomas acreditativos no acto celebrado hoxe.\nO xurado estivo composto por representantes do Colexio de Xornalistas de Galicia, da Real Academia Galega de Ciencias, da delegación territorial do CSIC, da Secretaría Xeral de Universidades da Xunta, da fundación “la Caixa” e de GCiencia.\nO premio pretende poñer en valor o xornalismo científico entre os futuros profesionais da comunicación e dar a coñecer a investigación científica universitaria que se fai en Galicia.


O Concello de Cervo entregou composteiros de balde aos veciños que o solicitaron |\nHome Actualidade O Concello de Cervo entregou composteiros de balde aos veciños que o solicitaron\nO Concello de Cervo entregou composteiros de balde aos veciños que o solicitaron\nCervo, 12 de novembro de 2018.- O Concello de Cervo vén de entregar unha decena de composteiros aos veciños que así o solicitaron.\nAo acto, que tivo lugar esta tarde no salón de actos do Concello, asistiron o alcalde de Cervo, Alfonso Villares, a edil de Medio Ambiente, Mali Méndez o de Medio Rural, Plácido Pérez\nTrátase dunha campaña de compostaxe doméstico que a concellería de Medio Ambiente vén desenvolvendo periodicamente dende o ano 2010, e, a día de hoxe, xa son preto de 200 (188 concretamente) as familias que contan con este recipiente nos seus fogares.\nVillares precisou que con esta campaña o que pretendemos é fomentar a autoxestión dos residuos orgánicos, co que conseguimos un compost ou fertilizante natural de alta calidade para a nosa terra e as nosas plantas, ao tempo que reducimos a xeración de lixo que iría ao contenedor convencional, contribuíndo así coa protección do medio ambiente”.\nDende o Concello –engadiu- pretendemos cubrir todo o proceso deste programa que vai dende “a entrega gratuíta dos composteiros, a formación e apoio aos usuarios na posta en marcha, así como o posterior asesoramento e seguemento da utilización do recipiente, co fin de que a experiencia sexa gratificante en tódolos aspectos”.\nPola súa banda, Mali Méndez, incidiu nas multiples vantaxes da compostaxe doméstica “coa que contribuímos a reducir o volume global dos residuos, minimizamos o excesivo uso de fertilizantes químicos, reducimos a frecuencia de recollida dos contenedores xenéricos por parte dos servizos municipais e, consecuentemente, o custo económico que supón para as arcas municipais a súa axeitada xestión e tratamento”.\nTags: composteiros Cervo\nUnha muller falece tras un accidente en Viveiro.\nA Xunta prepara as obras de emerxencia no CEIP Virxe do Carme de Burela co acopio do material e a coordinación dos traballos a executar


Lecturas Coxas: Anexou o FMI a Ucraína? Entrevista a Michael Hudson\nAnexou o FMI a Ucraína? Entrevista a Michael Hudson\nNo Leste de Ucraína acadouse un alto o fogo tras unha negociación maratoniana de 17 horas entre o presidente ruso Vladimir Putin e o ucraíno Petro Poroshenko. Ambos estaban flanqueados polos principais líderes europeos. Rusia e Ucraína poden ter moitas diferenzas pero algo que teñen en común é unha crise económica aveciñándose, debido aos prezos do petróleo no caso ruso e a unha guerra moi cara coa que non contaban no ucraíno.\nPara falar disto temos a Michael Hudson. Un distinguido investigador sobre economía na Universidade de Missouri-Kansas City.\nNunha entrevista recente publicada en The National dicías que a maioría dos medios mostran a Rusia como a grande ameaza para Ucraína, pero que a historia suxire que o FMI pode ser máis perigoso. Que queres dicir con iso?\nMichael Hudson: En primeiro lugar, as condicións nas que o FMI conceden préstamos requiren unha maior austeridade e a retirada de todas as subvecións públicas. A poboación de Ucraína xa está devastada economicamente. As condicións que establece o programa do FMI para a concesión de préstamos a Ucraína consisten en que terán que pagar as súas débedas. Pero Ucraína non ten capacidade para pagalas. Así que hai outra maneira ir adiante, e é o mesmo que lle dixo o FMI a Grecia e a outros países que teñen que facer, consiste en: vender todo o que a nación aínda posúa de dominio público ou facer que os teus oligarcas máis importantes asuman a asociación con investidores americanos ou europeos, de xeito que poidan mercar accións nos monopolios en Ucraína e extraer rentas.\nEste é o golpe “dous en un” do FMI. O primeiro é: aquí tes o préstamo para pagar aos teus tenedores de bonos, así que agora débesnos a nós, ao FMI, con quen non se poden cancelar as débedas. Os termos deste préstamos consisten en crer a nosa ficción: pódese pagar a débeda conseguindo un superavit orzamental a base de recortar o gasto público e causando unha recesión aínda máis profunda.\nEsta idea de que as débedas externas poden pagarse exprimindo os ingresos tributarios nacionais foi rebatida por Keynes na década de 1920 no seu debate sobre as reparacións alemás. Non hai excusa para cometer este erro –salvo que o erro sexa deliberado e que se pretenda o fracaso; de xeito que o FMI poida dicir, para sorpresa de todo o mundo e culpa de ninguén, que o seu “programa de estabilización” desestabilizou en lugar de estabilizar.\nA pena por continuar con esta economía lixo debe ser pagada pola vítima e non polo vitimario. Culpar á vítima forma parte da estratexia do FMI.\nEntón, o FMI lanza o seu golpe número dous. E di: “Ah, entón non podes pagar? Sentimos que as nosas proxeccións fosen erroneas. Pero tes que atopar o xeito de pagar” –perdendo calquera activo que a túa economía aínda posúa en mans nacionais.\nO FMI estívose equivocando en Ucraína ano tras ano, case tanto como en Irlanda e Grecia. As súas receitas son as mesmas coas que devastou as economías do Terceiro Mundo dende a década de 1970 en diante.\nAsí que hoxe o problema consistirá en que Ucraína terá que vender para pagar as súas débedas e correr cada vez máis para librar a guerra que devastou a súa economía.\nUn dos activos que queren os investidores son as terras agrícolas. Monsanto estivo mercando en Ucraína, ou mellor, arrendando as súas terras porque Ucraína ten unha lei contraria a alienar as súas terras de cultivo e agrícolas a extraxeiros, e de feito esta lei é moi similar á que, segundo o Financial Times, espera ter Australia para frear a compra de terras agrícolas por parte de China e EEUU.\nAdemais, o FMI insiste en que os países debedores desmantelen todo tipo de regulación contra o investimento extranxeiro, así como calquera protección aos consumidores ou calquera protección ambiental. O que isto significa é que o reservado para Ucraína consistirá nunha política neoliberal que garantizará que a súa situación sexa aínda peor.\nNeste sentido, as finanzas son a guerra. As finanzas son o novo tipo de guerra, usánse as finanzas e as ventas masivas forzadas nun novo campo de batalla. Todo isto non vai axudar a Ucraína, senón que promete unha nova crise en pouco tempo.\nA guerra levou a Ucraína a unha crise máis profunda. Falemos sobre a devastación que causou e que tipo de cousas terá que aforntar Ucraína, ademais das imposicións do FMI.\nMichael Hudson: Cando Kiev foi á guerra contra o Leste de Ucraína, loitou principalmente na rexión carbonífera e na rexión exportadora. O 38% das exportacións ucraínas van a Rusia. Porén, grande parte desta capacidade exportadora foi bombardeada. Ademais, as empresas eléctricas que dán electricidade ás minas de carbón tamén foron bombardeadas. Así que Ucraína non pode abastecerse sequera de carbón.\nO que chama a atención de todo isto é que hai apenas unhas semanas, o 28 de xaneiro, Christine Lagarde, a xefa do FMI, dixo que o FMI non fai préstamos a países en guerra. Porén, Ucraína está envolta nunha guerra civil. A gran pregunta é, pois, cando realizará o FMI o préstamo que estivo poñendo en discusión?\nAsí mesmo, os artigos de acordo do FMI din que non pode facer préstamos a un país insolvente. Entón, como pode ser o FMI parte dun préstamo para rescatar a Ucraína se, número un, está en guerra (que tería que parar totalemente) e, número dous, é insolvente?\nA única solución é que Ucraína reduza as súas débedas cos investidores privados. E iso significa contrariar moito aos investidores dos hedge funds. Hoxe, o Financial Times publica un artigo que mostra como un só investidor estadounidense, Michael Hasenstab, ten 7000 millóns de dólares en débeda de Ucraína coa que quere especular, xunto a Templeton Global Bond Fund. Como vai tratar Ucraína cos especuladores? E, finalmente, como lidará o FMI co feito de que o fondo soberano de Rusia prestou 3000 millóns de euros a Ucraína a través duns termos moi duros, por medio do acordo de Londres que di que non podeen ser cancelados? Vai o FMI insistir en que Rusia asuma o mesmo recorte que está a impoñer aos hedge funds? Todo isto conducirá ao tipo de conflito cuxa resolución vai precisar de moitos máis esforzos que as solucións ás que se chegou nos últimos días para os enfrontamentos militares.\nPeries: E entón, como podería Ucraína imaxinar a súa saída da crise?\nMichael Hudson: Probablemente imaxina un mundo de ensoño no que sairá da crise grazas a que Occidente lle dea 50 mil millóns de dólares e lle diga, aquí está o diñeiro que precisas, gástao como queiras. Até aí chega a súa imaxinación. É unha fantasía, por suposto. É soñar cos ollos abertos –salvo porque hai unhas semanas George Soros urxiu ao Congreso e a “Occidente”, en The New York Review of Books, a dar a Ucraína 50 mil millóns de dólares e a consideralos coma un pago militar. Ben, inmediatamente Kiev dixo, si, gastarémolo só en armas defensivas. Defenderemos Ucraína até onde faga falta para eliminar aos rusos.\nE hoxe o editorial do Financial Times di, si, dade a Ucraína os 50 mil millóns que pediu George Soros. Temos que permitir ter suficiente diñeiro para loitar contra a Nova Guerra Fría de EEUU contra Rusia. Pero os europeos continentais está a dicir: Agarda un minuto, ao final disto chegará un momento no que non haxa máis ucranianos listos para loitar. A guerra mesmo podería extenderse a Polonia, ou a calquera outro lugar, porque se os cartos que se lle dean a Ucraína se dedican ao que a administración Obama, e Hillary e Soros, pretenden –ir á guerra con Rusia- entón Rusia dirá: vale, se somos atacados por forzas extranxeiras non só teremos que bombardear ás tropas, senón tamén os aeroportos polos que chegan, así como as estacións de tren. Imos extender a nosa propia defensa cara Europa.\nAparentemente, hai informes segundo os cal Putin dixo a Europa, mira, tedes dúas opcións ante vós. Opción unha: Europa, Alemaña e Rusia poden ser unha área próspera. Coas materias primas rusas e a tecnoloxía europea podemos ser unha das áreas máis prósperas do mundo. Ou, opción dúas: podedes ir á guerra con nós e ser eliminados. Escollede.\nPublicado por O Fuco en 15:04\nEtiquetas: capitalismo financeiro, débeda externa, Europa, FMI, Grecia, Irlanda, Nova Guerra Fría, Rusia, Ucraína


Miñóns pide "non especular" coa caída da ponte da A-6 mentres a construtora garda silencio\nO delegado do Goberno estatal di que a súa máxima preocupación é recuperar a conectividade coa meseta.\nphoto_camera Treito afundido da ponte da A-6 ao seu paso por Pedrafita. (Foto: Carlos Castro / Europa Press)\nO problema "oculto" da ponte caída en Pedrafita do Cebreiro\nO delegado do Goberno estatal na Galiza, José Miñóns, pediu esta quinta feira "non especular" sobre as causas que provocaron o colapso dun treito da A-6 —no viaduto do Castro— na pasada terza feira.\nMiñóns apuntou que "é importante non entrar en especulacións" e deixar que continúe a investigación, xa en marcha. Alén de saber cales foron os factores que desencadearon o sinistro, o delegado recoñeceu que a súa máxima preocupación é "a conectividade coa meseta".\nPor este motivo, sinalou que o obxectivo principal é "abrir cando antes" o viario de dobre sentido "con seguridade" pero, mentres tanto, "reforzarase o servizo a través da estrada nacional". "Onte [pola cuarta feira] tamén se falou co alcalde de Pedrafita para reforzar a seguridade no interior do municipio", comentou.\nCae unha ponte da A-6 ao seu paso por Pedrafita do Cebreiro sen que haxa persoas feridas\nMiñóns defendeu as actuacións levadas a cabo na vía, remarcando que "grazas aos traballos de inspección detectouse a problemática".\n"Se non se chega a facer ese labor de mantemento, de investigación, non se detectaría esa problemática existente no sistema de cabos e, polo tanto, esoutro problema que estaba máis oculto. Debemos estar contentos de que sucedese cando sucedeu e de que non se perdesen vidas", matizou.\nSilencio da construtora\nA construtora madrileña Fomento de Construcciones y Contratas (FCC) negouse a declarar sobre o sucedido. Preguntada por Nós Diario sobre as causas da caída do viaduto da A-6, respondeu: "Non facemos ningún tipo de declaración".\nNa mesma dirección, o Ministerio de Infraestruturas declinou contestar a este xornal sobre se "se puxera en contacto coa empresa construtora da ponte de Pedrafita do Cebreiro".\naccidente Estado español José Miñóns Pedrafita


«Luar na lubre» estrea a seu disco «Extra Mundi» en Ourense o 11 de decembro – Galicia 24 Horas\n«Luar na lubre» estrea a seu disco «Extra Mundi» en Ourense o 11 de decembro\nBy Redacción on 23 noviembre, 2015 Comentarios desactivados en «Luar na lubre» estrea a seu disco «Extra Mundi» en Ourense o 11 de decembro\nA banda folk coruñesa publica o vindeiro día 4 de decembro o seu novo disco, ‘Extra Mundi’, da man de Warner Music, que presentará en directo por primeira vez o 11 de decembro no Teatro Principal de Ourense. Trátase dun traballo con 14 temas no que hai versións de cancións tradicionais doutros países ademais de creacións propias e adaptacións de temas galegos.\nA piques de cumprir tres décadas de traxectoria (fundouse en 1986), a agrupación coruñesa convertiuse nun referente mundial da música celta, adquirindo gran relevancia logo da súa colaboración con Mike Oldfield.\nLuar na Lubre comeza a celebrar as súas tres décadas de vida cun novo disco de cancións inéditas que Bieito Romero, impulsor e fundador da banda, define así: “Extra Mundi en latín é o mundo exterior. Un universo que desde a nosa perspectiva coñecemos en certo xeito, pero que nunca exploraramos como o fixemos neste novo traballo, un traballo que transcende do ámbito galego ou celto-atlántico e explora outras culturas desde unha óptica moi íntima e persoal, unha visión de «lareira» ou «lareira» (o fogar), aberta a mundos próximos pero distintos, a modo de agradecemento e recoñecemento pola boa acollida que sempre tivemos e sentimos nos diferentes lugares do estado onde tocamos. Así, neste novo traballo, Luar na Lubre interpreta clásicos en 6 idiomas diferentes recoñecendo a diversidade, riqueza, irmandade e harmonía entre as culturas dun contexto rico e plural. Un Extra Mundi que queremos explorar con aroma a Galicia, o noso propio mundo habitual, máxico, propio”.\n«Luar na lubre» estrea a seu disco «Extra Mundi» en Ourense o 11 de decembro added by Redacción on 23 noviembre, 2015


Mais de 400 emigrantes galegos, sen dereito a voto, buscan abstencionistas solidarios\nRedacción | sábado, 12 de diciembre de 2015, 14:34\nOs problemas do voto rogado, que provocarán que milleiros de persoas -sobre todo novos e novas emigrantes no estranxeiro- perdan o seu dereito ao voto nas eleccións do 20 de decembro están acadando unha notable relevancia na campaña. A reforma da lei electoral en 2011 a cargo de PP e PSOE fixo máis complexo o procedemento que os residentes no exterior deben seguir para votar, obrigándoos a rogar (solicitar) o voto e acabou por depender de moitos factores externos, coma a proximidade dos consulados ou a propia dilixencia (e ás veces do seu criterio subxectivo) destas oficinas.\nA reforma electoral do 2011 buscaba atallar as denunciadas irregularidades que durante anos se produciran no voto emigrante e que son ben coñecidas en Galicia\nEn principio, a reforma electoral do 2011 buscaba atallar as denunciadas irregularidades que durante anos se produciran no voto emigrante e que son ben coñecidas en Galicia. Porén, para solucionar un problema, acabaron creando outro, deixando milleiros de persoas sen poder votar. O propio Mariano Rajoy, na súa participación en La Sexta Noche, o pasado sábado, defendeu a reforma de 2011 sinalando que "antes do voto rogado ocorrían moitas cousas raras, por exemplo, os votos de Venezuela desaparecían, e o que se quixo é dar seguridade ao voto", obviando que o problema non era só de "votos desaparecidos" e que, por suposto, non só sucedían en Venezuela. O rogo do voto ben podería ser unha solución aceptable se se modificasen moitos dos trámites e prazos temporais agora esixidos, e se houbese nas oficinas españolas no exterior os recursos suficientes para facilitar o dereito ao voto. Marea Granate sinala a este respecto que o 84% dos militares españois destinados noutros países si puideron votar, o que para este colectivo demostra que cando o Estado pon interese e recursos os problemas si poden ser solucionados.\nCal é o gran problema do voto rogado? Os e as residentes permanentes téñeno algo máis doado. As persoas inscritas no CERA (Censo Electoral de Residentes Ausentes) poden solicitar o seu voto chendo o impreso que se lles enviará ao seu domicilio (que tamén pode obterse por internet); unha vez rexistrado deste xeito o rogo de voto, recibirán no seu domicilio por correo certificado as papeletas e os sobres coas instrucións e, finalmente, poden votar en urna ou por correo.\nPorén todo se complica para aqueles e aquelas persoas non inscritas no CERA, obrigadas a rexistrarse como residentes temporais (ERTA). Neste caso, o rogo é presencial no consulado e debe facerse nun periodo moi curto: só nos 25 días posteriores á convocatoria de eleccións. Son, polo tanto, dúas xestións presenciais que van depender da localización dos consulados, dos seus horarios e da dispoñibilidade de tempo dos e das emigrantes. Como o definiu a Marea Granate, "unha carreira de obstáculos" que obriga as persoas interesadas en votar a facer verdadeiros esforzos persoais para exercer o seu dereito.\nOs obstáculos non rematan co rogo. Marea Granate denuncia que nas últimas eleccións autonómicas un 37,2% das papeletas non chegaron a tempo\nOs obstáculos non rematan co rogo, de feito. A pesar de que unha vez realizado este trámite, o funcionamento é moi semellante ao do voto por correo no interior de España (recíbense as papeletas e o sobre de votación no domicilio), Marea Granate denuncia que nas últimas eleccións autonómicas un 37,2% das papeletas non chegaron a tempo. Denuncian igualmente que unha vez que se convocan os comicios, só hai una semana para que se subsanen posibles erros de rexistro, ou a notificación de cambio de domicilio, e que estes trámites deben ser realizados de forma presencial nos consulados e que estas oficinas só abren un día festivo -o sábado- nesa semana.\nO tempo é o gran problema, pero non o único: Marea Granate denuncia tamén que a aplicación de determinados criterios subxectivos nos consulados xera novos obstáculos. Fan fincapé, sobre todo, na negación da inscrición como residente temporal, case a única alternativa (a outra é viaxar a España para votar) para todos aqueles que quedaran fóra do CERA polo peche do censo. O censo é pechado o día primeiro do segundo mes anterior á convocatoria, neste caso o 1 de agosto. A entidade salientou antes que unha circular do Ministerio de Exteriores lles esixiu aos Consulados negar a inscrición como residente temporal a todos aquelas persoas que levasen máis dun ano residindo no país, ou que a pesar de levar menos tempo estableceran a súa residencia habitual no mesmo. Porén, non hai nada na lei que obrigue a este criterio.\n69 galegos e galegas aceptaron xa ceder o seu voto, pero hai outras 428 solicitudes\nAdemais das campañas públicas de información e denuncia realizadas por colectivos de novos e novas emigrantes, Marea Granate lanzou hai unhas semanas a iniciativa Rescata o meu voto, que busca emparellar a persoas que viven no estranxeiro e que por algún dos motivos comentados non poderán votar con persoas residentes en España e que si poden votar pero decidiron non facelo. Trátase de que estas últimas, solidariamente, axuden as primeiras a exercer o seu dereito. Iniciativas semellantes puxéranse en práctica nas eleccións europeas de 2014 e tamén nas eleccións alemás de 2013, nas que votantes cedíanlle o seu voto a cidadáns e cidadás do sur de Europa, afectadas polas política do goberno xermano.\nO funcionamento é sinxelo: hai dous censos, un de emigrantes orfos de voto e outro de doantes, organizados por comunidade autónoma, que son postos en contacto para que os primeiros lles comuniquen aos segundos o sentido do seu voto (mantendo o seu cáracter secreto). De momento hai inscritos 7.360 abstencionistas forzosos e foron rescatados 1.142 votos. 500 deses emigrantes orfos e orfas de votoson de Galicia, onde 69 persoas xa aceptaron ceder o seu sufraxio, unha cifra que crece hora a hora. Porén, hai aínda 428 que seguen a buscar un ou unha doante. Na propia web aclaran algunhas dúbidas sobre o funcionamento deste sistema, mesmo sobre a súa legalidade.\nQue prometen os partidos?\nO PSOE propón agora eliminar o voto rogado, que apoiou hai catro anos\nQue din os principais partidos nos seus programas electorais sobre este tema? O Partido Popular, como deixou claro Rajoy o pasado sábado, defende a reforma realizada e o sistema do voto rogado, e no seu programa limítase a sinalar que "favoreceremos a participación electoral dos españois residentes no exterior (voto CERA) mellorando o procedemento actual". A posición do PSOE é a máis curiosa, pois no seu programa comprométese a "reformar o sistema de voto da cidadanía residente fora de España para facilitar unha maior participación con medidas coma a desaparición do voto rogado", a pesar de que en 2011 votou a favor (xunto con PP, CiU, PNV e BNG) da lei que o introduciu.\nA maioría das demais forzas, agás Nós, tamén apostan pola desaparición deste mecanismo. EnMarea leva a derrogación do voto rogado entre os seus puntos programáticos. Podemos propón a "derrogación do voto rogado" substituíndoo por unha renovación da inscrición no CERA cada cinco anos; defende tamén a aprobación dunha lei que facilite o voto das persoas que están no exterior, incrementando prazos e mellorando o procedemento para a inscrición no ERTA; e promete igualmente unha circunscripción exterior e permitir votar nos comicios municipais ás persoas que leven menos de cinco anos fóra. Tamén Izquierda Unida o leva no seu programa. Ciudadanos, pola súa banda, pide "mellorar o proceso de voto por correo para os españois no estranxeiro, reducindo as trabas para o rexistro en consulados, asegurando unha debida información sobre prazos e datas, simplificando o proceso coa eliminación do voto rogado e a creación dun novo sistema de voto electrónico para asegurar unha maior participación electoral dende o exterior".


A parálise de dous fornos e a retirada de materias primas, avisos previos do ERE de Ferroatlántica - Cee - Que pasa na costa\nA parálise de dous fornos e a retirada de materias primas, avisos previos do ERE de Ferroatlántica\nCee Dumbría Costa da Morte ferroatlántica ere forno\nO conflito laboral segue afiándose no seo de Ferroatlántica. A pasada semana a dirección da empresa volveu mover un par de fichas importante nesta complicada partida de xadrez ante os traballadores e as administracións. A paralización de dous fornos e a retirada de varias materias primas imprescindíbeis para a actividade da fábrica son entendidas para a sección sindical da CIG en Ferroatlántica Cee-Dumbría-Centrais Hidroeléctricas como un intento de “sabotaxe” da empresa para “crear as condicións para xustificar un ERE”. O sindicato convocaba xa unha concentración para este 2 de decembro. A empresa vai paralizar os fornos 13 e 14 durante seis meses a partir de xaneiro, desviando a producción á planta de Boo, a onde envían ademais as materias primas necesarias para volvelos poñer en marcha. Dúas medidas que para a CIG son “un novo intento de Ferroatlántica de deslocalizar a produción”, entendendo que intención última da empresa, ademais do ERE, é o peche definitivo das centrais costeiras. “Nunca anteriormente na historia destas fábricas aínda en situación de ERTE por causas do mercado se adoptaron medidas semellantes de desabastecemento de materias primas”, sentenzan.\nImaxe da fábrica de Ferroatlántica de Cee Teñen claro en Cee que “neste contexto nin está xustificado o ERE nin esta situaciación é entendíbel, atendendo aos bos resultados económicos obtidos durante o ano 2018, sendo ademais os centros de traballo da costa da morte os mais rendíbeis do grupo no estado español e se temos en conta á vinculación coas centrais hidroeléctricas, que converten a Ferroatlántica en produtora de enerxía e nunha das beneficiarias dos elevados prezos da electricidade”.\nChamamento á Xunta e o goberno central para que actúen\nAsí, hoxe mesmo, luns 31 de decembro, a sección sindical ten convocada unha reunión extraordinaria do comité par para tratar esta preocupante situación, e para “instar á Xunta de Galiza para que actúe de xeito inmediato exixindo o cumprimento das obrigas coas concesións hidroeléctricas das que disfruta Villar Mir”. ”É impresentábel que ante os incumprimentos históricos do grupo Villar Mir (como no caso de non acometer a inversión do forno 23) agora, aínda por riba pretenda o peche dos fornos”, valoran. E tamén sinalan como “paradóxico que unha das infraestructuras da Xunta de Galiza máis importantes para que contribuira o desenvolvemento industrial da Costa da Morte e nomeadamente se fixera para favorecer a competitividadede Ferroatlántica como é o Porto de Brens sirva agora para para o desmantelamento da fábrica”.


Xul 27\tEscrito por Silvana Moril\nPontevedra> O popular xornalista Xabier Fortes toma o relevo de Fernández Sieira como novo presidente da Asociación de Amigos de Pontevedra. Unha entidade que dirixiu durante 36 anos Luis Fernández Sieiera que aos seus 88 anos decide deixar paso as novas xeracións. Esta mañá deron a coñecer os homenaxeados deste ano.\nasociacion amigos de pontevedra\nPontevedra> A presidenta da Deputación de Pontevedra asinou esta mañá un convenio de colaboración co alcalde de Catoira. Un convenio de 8 mil euros que ten como fin impulsar a Romaría Viquinga deste concello, que terá lugar o vindeiro 6 de agosto.\nPONTEVEDRA> Deputación de Pontevedra e Cogami traballarán da man para facer a provincia máis accesible. O departamento de mobilidade da institución contará coa asociación como asesora nesta materia. Trala reunión mantida hoxe co presidente da entidade Anxo Queiruga, o deputado Uxío Benítez anunciou tamén a convocatoria dunha Mesa provincial pola Accesibilidade. A Deputación de Pontevedra…\nXul 24\tEscrito por Silvana Moril\nPontevedra> 315 rapaces do Sáhara participan neste verán no programa Vacacións en Paz en toda Galicia. Deles, 4 están no concello de Pontevedra e esta mañá foron recibidos polo alcalde da cidade. A piscina e a praia e o que máis lles gusta da nosa terra, algo do que poderán desfrutar ata o 7 de…\nvacacions en paz\nO programa Mentor axuda a máis de 400 mozos en Galicia\nPontevedra> O vicepresidente da Xunta de Galicia e o conselleiro de Política Social visitaron nesta xornada un dos pisos do tutelados que subvenciona a Xunta. Trátase do programa Mentor que ten como obxectivo axudar a mozos, de entre 16 a 21 anos, que están en risco de exclusión social.\nA Tenda da sétima feira chega a Pontevedra ata finais de agosto\nPontevedra> 20 establecementos conforman esta Tenda en Pontevedra. Un espazo onde terán a oportunidade de realizar vendas, ou de simplemente darse a coñecer. Para os artesáns, artistas e comerciantes que forman parte desta iniciativa é un luxo poder lucis neste punto da cidade os seus produtos.\nata finais de agosto\nXul 21\tEscrito por Alba_Garcia\nPONTEVEDRA> Chegan os cambios ao grupo do Partido Popular na Deputación de Pontevedra. Como pactara ao inicio do mandato, a formación reorganízase e muda catro dos seus deputados. A actual voceira do PP, Nidia Arévalo, e a alcaldesa de Mos, Luisa Piñeiro, figuran entre os saíntes. O PP renova catro caras dentro do seu grupo…\nXul 21\tEscrito por Silvana Moril\nrua cruz vermella\nOs portos das Rías Baixas son os preferidos para o turismo marítimo\nXul 20\tEscrito por Silvana Moril\nPontevedra> 2426 barcos chegaron a Galicia no primeiro semestre deste ano. Un dato que esta mañá deu a coñecer o presidente de Portos de Galicia . A nosa comunidade tivo un aumento do 20 por cento en xeral e do 11.3 por cento nas Rías Baixas en canto ao número de tránsitos. Durán destacou o…\nbalance transitos galicia\nportos rias baixas\nO PP fai balance dos dous anos de "desgoberno" da Deputación\nPontevedra> Palabrería, desinformación, mentiras, non ter proxecto e contar cunha administración paralizada. Así resumiron dende o PP provincial os dous anos de Goberno do PSOE e BNG na Deputación. Nun acto organizado nos xardíns de Vicenti onde estiveron presentes alcaldes do PP e membros do tecido asociativo da provincia.\nA seguranza viaria centra o foco de atención do pleno do concello\nPontevedra> Pleno ordinario do concello de Pontevedra con presenza de membros da Plataforma o rural existe no Teatro Principal. Os veciños demandan que sexan escoitados, o Goberno Local di que realiza un gran investimento nestes espazos de Pontevedra e a oposición criticou duramente a acción do Goberno nesta e noutras materias tildandoo de estar nun…\n140 millón de euros para un Gran Montecelo "de todos e para todos"\nO Rei Felipe VI preside a entrega de Reais Despachos en Marín\nDous anos de "equidade" e "cambio" na Deputación\nTeconoloxía e patrimonio para un Tek Fest de vangarda\nO PP provincial solicita levar a pleno extraordinario a situación do Príncipe Felipe\nCentos de persoas realizan a súa ofrenda a San Bieito de Lérez "o máis milagreiro"


8 138 online, semana 8\n13 542 085 Usuarios totais\n347 558 320 Posts no foro\n749 481 391 Partidos xogados\nCando sexa hora do encontro, este será simulado polo noso programa e poderás seguilo en directo e comunicarte co teu rival polo chat! Ao rematar o encontro, tamén poderás ver a análise e resultado deste.\nOs teus mellores xogadores poden incluso chegar a debutar coa selección nacional de USA! Cada tempada, Hattrick organiza un Mundial, tanto para os equipos absolutos como a nivel sub-20. Os actuais campións do Mundial de Hattrick son Lëtzebuerg. Podes ver a final do Mundial aquí! Lëtzebuerg - Nederland\nSe chegas a ser un gran mánager, podes erixirte como candidato nas eleccións para dirixir á selección nacional. Actualmente, hai 134 ligas nacionais en Hattrick e podes postularte como candidato para calquera delas, incluso si o teu equipo é doutro país.


Celebrouse a Asemblea Xeral da FGC con unanimidade nos acordos | Federación Galega de Caza\nCelebrouse a Asemblea Xeral da FGC con unanimidade nos acordos\nNo serán do pasado venres 18 de decembro tiña lugar a xuntanza do órgano de representación máis importante da Federación Galega de Caza, a Asemblea Xeral.\nO Hotel Congreso, sito na periferia da capital galega, acollía a medio cento de representantes do colectivo de cazadores federados para tratar importantes asuntos federativos no remate deste exercicio 2015.\nÁs 18:00 horas, en segunda convocatoria, daba comenzo a asamblea coa aprobación da acta da asamblea anterior celebrada no pasado mes de abril.\nA continuación, o presidente Javier Nogueira daba paso ao análise dos orzamentos para o exercicio 2016, recibindo a aprobación unánime dos asambleistas.\nNo terceiro punto da orde do día, aprobouse as modificacións dos estatutos da FGC. Un dos obxetivos desta modificación foi a incorporación do colectivo de “xuventudes pola caza” que estará integrado por cazadores federados menores de 31 anos, coa premisa de acadar o tan necesario relevo xeracional.\nUn dos últimos puntos da xornada eran os informes de Presidencia. Neste espazo, o presidente da FGC, Javier Nogueira, repasaba as actuacións que se desenrolaron dende a pasada asemblea de abril.\nComo dato destacado, decir que no derradeiro punto da orde do día, rogos e preguntas, a asamblea acordou trasladarlle a Consellería unha suxerencia realizada por un membro da asamblea, na cal se solicita á Administración que leve a cabo un riguroso estudo da problemática da caza menor en Galicia, en especial a do coello de monte.\nFinalmente, ás 21:00 h dábase por rematada a Asemblea Xeral da Federación Galega de Caza con total unanimidade en tódolos acordos tomados.


Praias de Vigo e Cangas | Naviera Mar de Ons\nPraia de Rodeira, Praia de Liméns, Praia de Nerga, Praia de Barra, Praia de Melide, Praia de Area Brava, Praia de Area Cova, Praia de Menduíña, Praia de Samil e Praia do Vao.\n» Praia de Rodeira – Cangas\nSituada en pleno centro de Cangas, a Praia de Rodeira é o principal areal desta localidade.\nO longo paseo marítimo bordea a praia e permite gozar dunha agradable camiñada a pé ao longo do areal, unha das máis fermosas praias do tramo costeiro do Morrazo, con espléndidas vistas panorámicas da Ría de Vigo.\nEsta máxica praia de area branca e fina dispón tamén de múltiples e variados servizos no verán como socorristas, protección civil, acceso a discapacitados e vehículos rodados, zonas verdes e arboredos con bancos, duchas, bibliopraia, cafeterías, quioscos, restaurantes con terraza e gran variedade de actividades deportivas.\nA praia de Liméns está na Enseada de Liméns, na Ría de Vigo. Dende ela se pode divisar, ao outro lado da ría, a praia de Samil.\nEste areal posúe un complexo de dunas onde fóra da tempada estival fórmase unha pequena lagoa que congrega numerosas aves como gaivotas, corvos mariños,…\nA Praia de Liméns dispón de numerosos servizos como aparcamento, teléfonos públicos, duchas e restaurantes. Ademais, existen dous cámpings na zona e pódense practicar numerosas actividades náuticas e deportivas, como vela, windsurf, kaiak e piragua ou roteiros de sendeirismo, ao longo dunha senda costeira incomparable.\n» Praia de Liméns – Cangas\n» Praia de Nerga – Cangas\nA famosa Praia de Nerga está dentro do Espazo Natural Cabo Home.\nAtópase rodeada de bosques de piñeirais e eucaliptos, con diversos carreiros. A praia é de fina area branca e ten 700 m de lonxitude. No ano 2011 obtivo a Bandeira Azul.\nTrátase dunha praia familiar, moi apropiada para ir con nenos xa que presenta ondada moderada e ofrece magníficas vistas das Illas Cíes. No inverno é moi habitual ver a xente practicando surf e bodyboard nas súas augas.\nAs embarcacións tradicionais galegas, gamelas, descansan na Praia de Nerga á beira do pobo, o que fai que este areal teña un ambiente máxico que evoca ás nosas raíces máis profundas.\nA Praia de Barra é un dos lugares máis fermosos da comarca do Morrazo.\nA calidade das súas augas e os seus 750 metros de fina area branca convertérona no paraíso do nudismo nas Rías Baixas e na mellor praia nudista de Galicia.\nAtópase orientada ao sur e protexida de mar aberto por Cabo Home e as Illas Cíes. A Praia de Barra está incluída no Espazo Natural Protexido de Dunas de Barra e Costa da Soavela, pertencendo tamén á Rede Natura 2000.\nEste areal é un remanso de paz e tranquilidade, ideal para escapar do mundanal ruído da cidade. Nela as postas de sol son espectaculares, sobre todo fóra da época estival, onde a tranquilidade e inmensidade do mar provocan unha sensación de acougo e tranquilidade.\n» Praia de Barra – Cangas\n» Praia de Melide – Cangas\nA praia de Melide é unha das praias en estado máis salvaxe de Cangas. Está entre Punta Fuxiño e Punta Robaleira, xunto a Cabo Home.\nCunha lonxitude de 250 metros e unha anchura media de 40 metros de area branca e fina, ofrece excepcionais condicións para a práctica de surf.\nEstá flanqueada por tres faros e conta cunhas vistas impresionantes da ría e das Illas Cíes. Merece a pena destacar as vistas do atardecer desde o Faro Vermello, onde se pode gozar da maxia do sol poñente detrás das Illas Cíes.\nA calidade desta magnífica praia está acreditada pola súa Bandeira Azul e dispón de servizos de chiringuito e quiosco para refrescarse mentres se goza deste relaxante espazo natural.\nA praia de Area Brava é a praia máis ampla da Ría de Aldán e constitúe un enclave importante para avistar a flora e fauna.\nÉ unha praia virxe, con campos de dunas, augas transparentes e area branca e fina.\nProtexida como Espazo Natural, ostenta a Bandeira Azul e conta con toda clase de servizos como socorristas, posto de Protección Civil, auga potable, duchas, chiringuito, discoteca, bibliopraias, restaurante, teléfonos, entre outros.\nA Praia de Area brava é un lugar de augas tranquilas, que a fan apropiada para mergullar sen bombona na superficie e para practicar outras actividades deportivas como vela, windsurf, piraguas ou aeróbic.\n» Praia de Area Brava\n» Praia Area Cova – Cangas\nA praia de Area Cova é un idílico areal, distinguido con Bandeira Azul, situado entre Punta Sartaxéns e Punta Pedra Rubia, na Ría de Aldán.\nConta con 250 metros de lonxitude, augas tranquilas e fina area. Ademais, dispón de servizo de restauración e cámping e ofrece unhas agradables vistas doutro lado da ría.\nEnmarcada na Ría de Aldán, a praia de Menduíña ten a bandeira azul e está rodeada de rochas con curiosas formas debido á erosión e sedimentación que sufriu esta zona ao longo do tempo.\nDispón de servizo de socorristas, posto de Protección Civil, auga potable, duchas, quioscos, restaurantes e bibliopraias.\nEste areal permite tamén aos visitantes a práctica de actividades deportivas como vela, windsurf, kaiak, piraguas e aeróbic, entre outros.\n» Praia de Menduiña – Cangas\n» Praia Samil – Vigo\nSituada ás aforas de Vigo, a Praia de Samil é o principal areal desta localidade.\nDistinguida con Bandeira Azul, esta praia conta con piscinas para nenos, merendeiros, paseos, parques de recreo, un circuíto de automodelaxe, pista de tenis, pista de patinaxe e todo tipo de servizos.\nÉ o segundo areal máis importante da cidade de Vigo.\nNesta praia podes ver ondear a Bandeira Azul e gozar das súas augas cristalinas con pouca ondada, area branca e fina e excelentes instalacións.\nA Praia do Vao dispón de duchas, prazas de minusválidos e un belo sistema natural de dunas. Ao final da praia, áchase a leira de Mirambel, un parque onde unha escavación arqueolóxica deixou ao descuberto unha antiga vila romana. Trátase dunha praia ideal para a práctica de deportes acuáticos como o windsurf.\n» Praia de Vao – Vigo